**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā | Nr.233/10  (prot. Nr.10, 12.§) |  |

Par grozījumiem deleģēšanas līgumā

ar SIA “OC Liepāja”

Ar Liepājas valstspilsētas pašvaldības domes 2022.gada 21.janvāra lēmumu Nr.10/2 nolemts noslēgt deleģēšanas līgumu ar SIA “OC Liepāja” par no likuma “Par pašvaldībām” 15.panta pirmās daļas 6.punktā noteiktās pašvaldības autonomās funkcijas izrietoša pārvaldes uzdevuma - veicināt iedzīvotāju veselīgu dzīvesveidu un sportu - deleģēšanu.

2022.gada 26.janvārī noslēgts deleģēšanas līgums ar SIA “OC Liepāja”, kas noteic kritērijus, kas jāizpilda, lai sasniegtu deleģēšanas līgumā noteikto uzdevumu kvalitātes rezultatīvos rādītājus.

Ņemot vērā to, ka ar Liepājas valstspilsētas pašvaldības domes 2022.gada 17.februāra lēmumu Nr.63/3 “Par nekustamo īpašumu nodošanu pārvaldīšanā SIA “OC Liepāja” un noslēgto nekustamā īpašuma pārvaldīšanas līgumu SIA “OC Liepāja” pārvaldīšanai un apsaimniekošanai nodoti Tenisa korti (Jūrmalas parks 5, Liepājā), kur atbilstoši SIA “OC Liepāja” sniegtajai informācijai Liepājas pilsētas pašvaldības iestāde “Liepājas Tenisa sporta skola” plāno nodrošināt treniņu/sacensību programmas izpildi 2022.gada sezonā 7378 stundu apjomā, deleģēšanas līgumā veicami atbilstoši grozījumi.

Pamatojoties uz Valsts pārvaldes iekārtas likuma 40.pantu, 41.panta pirmo daļu, likuma “Par pašvaldībām” 15.panta pirmās daļas 4. un 6.punktu, kā arī ievērojot Liepājas valstspilsētas pašvaldības domes pastāvīgās Izglītības, kultūras un sporta komitejas 2022.gada 9.jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

Apstiprināt grozījumus (pielikumā) 2022.gada 26.janvāra deleģēšanas līgumā ar SIA “OC Liepāja”.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Juridiskajai daļai, Nekustamā īpašuma pārvaldei, Liepājas pilsētas Domes Sporta pārvaldei, Finanšu pārvaldei, SIA “OC Liepāja” | |